CELEX: 32016D0296
Language: sl
Date: 2016-02-29 00:00:00
Title: Sklep Sveta (EU, Euratom) 2016/296 z dne 29. februarja 2016 o nadomestitvi člana odbora iz člena 255 Pogodbe o delovanju Evropske unije

2.3.2016   
            
            
               SL
            
            
               Uradni list Evropske unije
            
            
               L 55/14
            
         SKLEP SVETA (EU, Euratom) 2016/296
   z dne 29. februarja 2016
   o nadomestitvi člana odbora iz člena 255 Pogodbe o delovanju Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti drugega odstavka člena 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
   ob upoštevanju pobude predsednika Sodišča z dne 27. januarja 2016,
   ob upoštevanju naslednjega:
   
               (1)
            
            
               V skladu s prvim odstavkom člena 255 Pogodbe o delovanju Evropske unije se je oblikoval odbor, ki da mnenje o ustreznosti kandidatov za opravljanje nalog sodnika in generalnega pravobranilca Sodišča in Splošnega sodišča (v nadaljnjem besedilu: odbor), še preden vlade držav članic imenujejo kandidate.
            
         
               (2)
            
            
               Svet je na podlagi Sklepa 2014/76/EU (1) imenoval sedem članov odbora za štiriletno obdobje, ki se izteče 28. februarja 2018.
            
         
               (3)
            
            
               Predsednik Sodišča je v pismu z dne 27. januarja 2016 obvestil predsednika Sveta, da je Péter PACZOLAY odstopil s položaja člana odbora z začetkom veljavnosti 21. januarja 2016.
            
         
               (4)
            
            
               Predsednik Sodišča je v istem pismu z dne 27. januarja 2016 predlagal, da v skladu s točko 3 pravil delovanja odbora iz Priloge k Sklepu Sveta 2010/124/EU (2) Pétra PACZOLAYA za preostanek mandata nadomesti Mirosław WYRZYKOWSKI –
            
         SPREJEL NASLEDNJI SKLEP:
   Člen 1
   Mirosław WYRZYKOWSKI se imenuje za člana odbora iz člena 255 Pogodbe o delovanju Evropske unije za obdobje do 28. februarja 2018.
   Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 29. februarja 2016
      
         
            Za Svet
         
         
            Predsednik
         
         H.G.J. KAMP
      
   
   
      (1)  Sklep Sveta 2014/76/EU z dne 11. februarja 2014 o imenovanju članov odbora iz člena 255 Pogodbe o delovanju Evropske unije (UL L 41, 12.2.2014, str. 18).
   
      (2)  Sklep Sveta 2010/124/EU z dne 25. februarja 2010 o pravilih delovanja odbora iz člena 255 Pogodbe o delovanju Evropske unije (UL L 50, 27.2.2010, str. 18).